als_Latn dik_Latn sag_Latn
De Biasi: Një ditë mund të drejtoj Kosovën
Trajneri i Kombëtares shqiptare, Gianni De Biasi, ishte i pranishëm në ndeshjen e djeshme Kosovë-Turqi. I entuziazmuar nga publiku vendës, tekniku italian ka thënë edhe se një ditë mund të vijë të drejtojë Përfaqësuesen që aktuslisht drejtohet nga Albert Bunjaki.
“Pjesa e parë ishte më e bukur dhe më e pranueshme, por e dyta më e vështirë. Sigurisht që Kosova pati probleme me formacionet, duke pasur mungesa veçmas në mbrojtje. Lojtarët bënë maksimumin që mundën ndaj një kundërshtari shumë të fortë. Mendoj se skuadra ka nevojë për ndryshime dhe për më tepër duhet që trajneri t’i ketë më shumë në dispozicion lojtarët, me qëllim që ata të mund të ambientohen me idetë e tij dhe me lojën e skuadrës”, u shpreh pas ndeshjes De Biasi.
Ai foli gjithashtu për kapitenin e Kosovës, Anel Rashkaj, duke thënë se ai është ende i ri për të qenë lider i kësaj skuadre. “Është një futbollist që ka shumë kualitet dhe ka inteligjencë. Di ta mbajë mirë skuadrën, por nuk është lider. Atij i duhet ende kohë, pasi është ende i ri”, tha De Biasi.
Në fund, ai u shpreh i impresionuar me atmosferën në Mitrovicë, duke u shprehur i kënaqur: “Shumë bukur dhe impresionuese. Do të rikthehesha sërish këtu. Pse jo, në një të ardhme edhe si trajner i Kosovës”. /albeu/
als_Latn als_Latn als_Latn als_Latn als_Latn